ภัสราวลี ธนกิจวิบูลย์ผล

ภัสราวลี ธนกิจวิบูลย์ผล (เกิดวันที่ 9 สิงหาคม พ.ศ. 2538) ชื่อเล่น มายด์ เป็นนักศึกษาและนักเคลื่อนไหวทางการเมืองชาวไทย หนึ่งในผู้นำของกลุ่มคณะประชาชนปลดแอก แล้วเริ่มต้นการเคลื่อนไหวปฏิรูปสถาบันพระมหากษัตริย์ไทย ที่ทลายเพดานการเคลื่อนไหวแบบเดิมอย่างสิ้นเชิง จากการประท้วงในประเทศไทย พ.ศ. 2563–2564
ชีวิตช่วงแรก.
ภัสราวลี ธนกิจวิบูลย์ผล เกิดเมื่อวันที่ 9 สิงหาคม พ.ศ. 2538 ที่อำเภอหนองแค จังหวัดสระบุรี บิดาเป็นผู้รับเหมาก่อสร้าง ส่วนมารดาประกอบอาชีพค้าขาย เธอศึกษาอยู่ชั้นปีที่ 4 คณะวิศวกรรมศาสตร์ สาขาวิชาวิศวกรรมโยธา มหาวิทยาลัยเทคโนโลยีมหานคร
ภัสราวลีเริ่มสนใจการเมืองเมื่อ 1 ปี ให้หลังจากการรัฐประหารของพลเอก ประยุทธ์ จันทร์โอชา เมื่อปี พ.ศ. 2557
ภัสราวลีเล่าว่า ตนเองเป็นหญิงสาวที่รักสวยรักงาม และใช้วิธีนอนพักผ่อนให้เพียงพอ เพื่อสร้างพลังงานให้พร้อมลุยในแต่ละวัน และมีกำลังไปร่วมชุมนุมทางการเมือง ร่วมเคลื่อนไหวชุมนุมทางการเมือง พร้อมคดีที่ติดตัว แต่อุดมการณ์ และแนวทางยังหนักแน่นแจ่มชัด
การเคลื่อนไหวทางการเมือง.
หลังจาก พ.ศ. 2558 เธอมีบทบามร่วมกับเครือข่ายหลายกลุ่มของนักศึกษาที่เรียกร้องประชาธิปไตย ทั้งกิจกรรมชุมนุม รวมไปถึงกิจกรรมเสวนาต่าง ๆ
วันที่ 21 ตุลาคม พ.ศ. 2563 เธอถูกเจ้าหน้าที่ตำรวจนอกเครื่องแบบจับกุมตัว ภายในร้านอาหารแห่งหนึ่ง ในความผิดตามมาตรา 9 แห่ง พ.ร.ก.ฉุกเฉิน จากการชุมนุมที่ราชประสงค์เมื่อวันที่ 15 ตุลาคม มีคดีแรกในชีวิต
เนื่องจากการเคลื่อนไหวทางการเมืองคือคดี ‘ฝ่าฝืน พ.ร.ก. ฉุกเฉิน’ และได้รับการปล่อยตัวออกมาแล้ว
ภัสราวลีเป็นหนึ่งในแกนนำที่นำมวลชนซึ่งขณะนั้นใช้ชื่อกลุ่มว่า "คณะราษฎร 2563" เดินจากบริเวณแยกสามย่านไปที่สถานเอกอัครราชทูตสหพันธ์สาธารณรัฐเยอรมนีประจำประเทศไทย ถนนสาทร เมื่อวันที่ 26 ตุลาคม พ.ศ. 2563 5 พฤศจิกายน เดินทางมาที่ สถานีตำรวจนครบาล (สน.) ทุ่งมหาเมฆ ตามหมายเรียกความผิดประมวลกฎหมายอาญา มาตรา 116 27 พฤศจิกายน เธอได้ฟ้องคดี พลเอก ประยุทธ์ จันทร์โอชา ข้อหาละเลยปฏิบัติงานต่อหน้าที่นายกรัฐมนตรี ต่อมา 30 พฤศจิกายน ได้รับหมายเรียกจากสำนักงานตำรวจแห่งชาติ ในฐานความผิดหมิ่นประมาท ดูหมิ่น หรือแสดงความอาฆาตมาดร้ายพระมหากษัตริย์ฯ โดยให้มารับทราบข้อกล่าวหาที่ สน.บางโพ
วันที่ 24 มีนาคม พ.ศ. 2564 ภัสราวลีกล่าวว่า ในฐานะเราประชาชนผู้เป็นเจ้าของประเทศ การพูดถึงสถาบันกษัตริย์นั้น เราควรจะต้องพูดถึงได้ทั้งในแง่ของการสรรเสริญและในแง่ของการวิพากษ์วิจารณ์ นี่คือสิทธิขั้นพื้นฐานของประชาชนไทยตามระบอบประชาธิปไตยที่มีสถาบันพระมหากษัตริย์อยู่ภายใต้รัฐธรรมนูญ ต่อมาเดินทางมารายงานตัวตามที่อัยการนัดฟังคำสั่งคดีชุมนุมหน้าสถานทูตเยอรมนี ซึ่งถูกแจ้งข้อหาในความผิดตามประมวลกฎหมายอาญา มาตรา 112 และยุยงปลุกปั่นฯ มาตรา 116 รวมถึงข้อหาอื่น ๆ
วันที่ 22 กรกฎาคม พ.ศ. 2564 นัดฟังคำสั่งในคดีที่พนักงานสอบสวน สถานีตำรวจนครบาลทุ่งมหาเมฆ นำสำนวนพร้อมความเห็นสมควรสั่งฟ้อง หลังถูกดำเนินคดี พ.ร.ก.ฉุกเฉิน พ.ร.บ.โรคติดต่อ และ พ.ร.บ.ควบคุมการโฆษณาฯ จากกรณีปราศรัยคาร์ม็อบ1สิงหา จ.สระบุรี ก่อนที่ต่อมา ศาลจะอนุญาตปล่อยตัวชั่วคราว ต่อมาเธอเดินทางเข้ารับทราบข้อหาฝ่าฝืน พ.ร.ก.ฉุกเฉินฯ ในคดีชุมนุม #ม็อบแฮร์รี่พอตเตอร์2 เมื่อวันที่ 3 สิงหาคม 2564 และ ที่สถานีตำรวจนครบาลนางเลิ้ง “ฟิวส์” เยาวชนอายุ 16 ปี ก็ได้เดินทางเข้ารับทราบ 6 ข้อหา จากการร่วมชุมนุม #ม็อบ16สิงหา ทะลุฟ้าไล่ล่าทรราช
วันที่ 30 กันยายน พ.ศ. 2564 ที่ศาลอาญากรุงเทพใต้ ถนนเจริญกรุง ซอย 63 พนักงานอัยการสำนักงานคดีอาญากรุงเทพใต้ 3 ได้เป็นโจทก์ยื่นฟ้อง
วันที่ 13 ธันวาคม พ.ศ. 2564 ศาลแขวงดุสิตพิพากษายกฟ้องภัสราวลีตามข้อหาฝ่าฝืนข้อกำหนดตาม พ.ร.ก. การบริหารราชการในสถานการณ์ฉุกเฉิน จากการชุมนุม #21ตุลาไปอนุสาวรีย์ชัย ที่อนุสาวรีย์ชัยสมรภูมิ เมื่อวันที่ 21 ตุลาคม 2563 ชี้ชุมนุมโดยสงบตามรัฐธรรมนูญ ต่อมาศาลจึงยกฟ้อง ศาลพิเคราะห์แล้วเห็นว่า ข้อกำหนดตามความในมาตรา 9 ประกอบมาตรา 11 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548
แนวคิดทางสังคม.
วันที่ 10 มกราคม พ.ศ. 2565 ภัสราวลีเป็นบุคคลหนึ่งที่เข้ายื่นหนังสือต่ออัยการสูงสุด เพื่อขอให้ยุติไม่อุทธรณ์คดีที่ศาลยกฟ้อง พ.ร.ก. ฉุกเฉินกับประชาชน ย้ำถึงการใช้สิทธิเสรีภาพในการชุมนุมของประชาชน ตามรัฐธรรมนูญที่คุ้มครองไว้และการมายื่นหนังสือต่ออัยการครั้งนี้ ก็เพื่อที่จะให้ความเป็นธรรมยังคงอยู่กับประชาชนต่อไป 
วันที่ 1 สิงหาคม พ.ศ. 2565 ร่วมกิจกรรม “CarMob สระบุรีไล่ประยุทธ์” โดนข้อหาส่งเสียงดังด้วย[[เครื่องขยายเสียง][ แต่ศาลสั่งยกฟ้องคดีไป เธอกล่าวว่า แม้ตอนนี้ไม่ได้มีบทบาทนำ แต่เราก็ไม่สามารถเมินเฉยต่อสิ่งที่น่ากระอักกระอ่วนในสังคมได้
วันที่ 1 ตุลาคม พ.ศ. 2565 ภัสราวลีขึ้นปราศรัยบนเวที โดยระบุว่า พลเอก [[ประยุทธ์ จันทร์โอชา]] ไม่มีความชอบธรรมในการดำรงตำแหน่งนายกรัฐมนตรี
ปัจจุบันภัสราวลีได้เข้าทำงานเป็นสื่อมวลชน และมีรายการเป็นของตนเอง